94 O Jehova, God we yu stap givimbak,+!O God we yu stap givimbak, yu saen i kam!2 O Jaj blong wol, yu girap.+Yu givim panis we i stret long ol praod man.+3 O Jehova, ?ol man nogud bambae oli gohed kasem wetaem??Bambae ol man nogud oli gohed blong glad kasem wetaem?+4 Oli toktok tumas mo oli stap tok flas,Ol man we oli stap mekem i no stret oli stap leftemap olgeta nomo.5 O Jehova, oli spolemgud ol man blong yu,+Mo oli mekem i strong long ol samting we oli blong yu.6 Oli kilim ol wido mo ol man blong narafala kantri we oli stap wetem olgeta,Mo oli kilim i ded ol pikinini we oli no gat papa.7 Oli talem se: “Jah i no luk,+God blong Jekob i no luksave.”+8 Yufala we i no gat hed, yufala i mas kasemsave samting ya,Ol krangke man, ?wetaem bambae yufala i soemaot se yufala i gat hed?+9 ?Yufala i ting se Man we i mekem* sora, hem i no save harem??Yufala i ting se Man we i mekem ae, hem i no save lukluk?+10 ?Yufala i ting se Man we i stap stretem ol nesen, hem i no save tok blong stretem man?+!Hem nao Man we i stap givim save long ol man!+11 Jehova i save tingting blong ol man,Hem i save se oli olsem win blong maot nomo.+12 O Jah, man we yu stretem hem, hem i glad,+Yu yu tijim hem long loa blong yu,+13 Blong mekem hem i gat pis long taem blong trabol,Gogo kasem we oli digim wan hol blong ol man nogud.+14 From Jehova bambae i no lego ol man blong hem,+Mo bambae i no save livim ol samting we oli blong hem.+15 From bambae oli mekem jajmen long stret fasin bakegen,Mo olgeta we hat blong olgeta i stret, bambae oli folem fasin ya.16 ?Hu bambae i girap long bihaf blong mi blong agensem ol man nogud??Hu bambae i kam stanap long bihaf blong mi blong agensem ol man we oli stap mekem i no stret?17 Sipos Jehova i no bin halpem mi,Bambae mi* lus kwiktaem nomo.*+18 O Jehova, taem mi talem se: “Leg blong mi i stap glis,”Be fasin blong yu blong lavem man oltaem, i gohed blong sapotem mi.+19 Taem mi wari bitim mak,*Yu mekem mi harem gud, mo yu mekem tingting blong mi i kwaet.*+20 ?Wan tron* we i fulap long kruked fasin, i save kam joen wetem yuBe long semtaem i stap yusum loa* blong mekem trabol?+21 Oli stap mekem ol rabis plan blong spolem ol stret man*+Mo oli stap jajem ol man we oli no gat fol se oli mas ded.*+22 Be Jehova bambae i kam wan sefples blong haed blong mi,*God blong mi, i bigfala ston blong mi blong haed.+23 Hem bambae i mekem ol fasin nogud blong olgeta i kasem olgeta bakegen.+Bambae hem i yusum ol rabis plan blong olgeta bakegen blong kilim olgeta i ded.*Jehova God blong yumi, bambae i kilim olgeta oli ded.*+
tpi_Latn